นิกเกอิปิดลบ 20.63 จุด ขณะตลาดไร้ปัจจัยชี้นำ
นิกเกอิปิดลบ 20.63 จุด ขณะตลาดไร้ปัจจัยชี้นำ
25 ธ.ค. 2558

ดัชนีนิกเกอิตลาดหุ้นโตเกียวปิดปรับตัวลงในวันนี้ โดยดัชนีนิกเกอิปิดลบ 20.63 จุด หรือ 0.11% ที่ระดับ 18,769.06 จุด เนื่องจากนักลงทุนเทขายหุ้นบางส่วนเพื่อลดภาระด้านภาษีในช่วงสิ้นปี ขณะที่ตลาดขาดปัจจัยชี้นำที่ชัดเจน โดยตลาดหุ้นอื่นๆทั่วโลกต่างปิดทำการในวันนี้ เนื่องในวันคริสต์มาส
นักวิเคราะห์กล่าวว่า ตลาดมีวอลุ่มการซื้อขายที่เบาบาง และไม่มีการเปิดเผยข้อมูลเศรษฐกิจที่สำคัญ ตลาดจึงปรับตัวไร้ทิศทาง
ทั้งนี้ การแข็งค่าของเงินเยนเมื่อเทียบดอลลาร์สหรัฐได้กดดันหุ้นกลุ่มส่งออก โดยการใช้จ่ายผู้บริโภคญี่ปุ่นที่ปรับตัวลงเป็นเดือนที่ 3 ติดต่อกันในเดือนพ.ย.ได้จุดปะทุความวิตกเกี่ยวกับแนวโน้มเศรษฐกิจภายในประเทศ ซึ่งส่งผลให้มีการเทขายในตลาดหุ้นโตเกียว